
Оперативна програма “Развитие на човешките ресурси” 2014-2020 
ПРОЦЕДУРА ЗА ПРЕДОСТАВЯНЕ НА БЕЗВЪЗМЕЗДНА ФИНАНСОВА ПОМОЩ BG05M90P001-1.003 „НОВО РАБОТНО МЯСТО 2015”

Цели на процедурата:

Процедурата има за цел да осигури предпоставки за създаване на устойчиви работни места за безработни и неактивни лица. Тази цел ще бъде постигната посредством комбинация от мерки за осигуряване на подходящи обучения, включително на работното място, както и предоставяне на разнообразни стимули за работодателите за разкриване на нови работни места. Процедурата ще постави акцент върху интеграцията на едни от най-уязвимите групи на пазара на труда.

Общ бюджет на процедурата за безвъзмездна финансова  помощ – 40 000 000 лева

Размер на безвъзмездната финансова помощ за отделен проект:    
· Минимален размер на безвъзмездната финансова помощ: 50 000 лева 

· Максимален размер на безвъзмездната финансова помощ: 391 166 лева 

За бенефициенти – микро, малки и средни предприятия, не се изисква съфинансиране.

За бенефициенти – големи предприятия, минималното съфинансиране е в размер от  20% от размера на безвъзмездната финансова помощ.

Допустими на кандидати: Работодатели

Кандидатът не може да бъде държавна/централна и/или териториална и/или общинска администрация.
По настоящата покана за подаване на проектни предложения, партньорството е недопустимо/неприложимо.
Допустими дейности: 
1.Наемане на безработни лица за период до 12 месеца – Задължителна дейност 
Важно:  Работодателят е длъжен да запази заетост на минимум 50 % от новоразкритите работни места за минимум 12 месеца, без прекъсване, след одобряване на  окончателния доклад по проекта, с изключение на непредвидени обстоятелства.
2. Предоставяне на професионално обучение за придобиване на първа или втора квалификационна степен и обучение по част от професия по първа, втора или трета квалификационна степен на вече наетите лица. Професионалното обучение е допустимо само за новонаетите лица и само в случай, че работното място изисква посочената в проектното предложение професионална квалификация.
3. Предоставяне на обучение на вече наетите лица по ключови компетентности съгласно Европейската квалификационна рамка по: Ключова компетентност 2 „Общуване на чужди езици”, Ключова компетентност 4 „Дигитална компетентност”. 

Важно: По настоящата процедура се допуска едно лице да бъде включено само в едно обучение по професионална квалификация.

4. Закупуване на оборудване, обзавеждане, ДНА и стопански инвентар, свързани със създаването на нови работни места.
5. Оборудване и адаптиране на нови работни места за хора с увреждания, вкл. ремонтни дейности, в случай на необходимост.
6.  Осигуряване на наставник за хората с увреждания. Всеки наставник отговаря за минимум 1 и максимум 7 души едновременно  – представители на целевата група.
6.1  Други дейности, свързани и произтичащи от участието на хора с увреждания.

Продължителност на дейностите:

Краен срок за изпълнение на дейностите по договорите по настоящата процедура - 31.12.2017 г.

Допустими целеви групи:

      Безработни и неактивни („Неактивен“ е лице, което към дата на влизане в дейности по операцията не е част от работната сила – не е нито заето, нито безработно) лица.
С приоритет ще бъдат финансирани проекти, в които минимум 50 % от целевата група е съставена от поне една от следните специфични категории: 

· Безработни лица с ниска степен на образование (под ISCED 3 );

· Продължително безработни и неактивни лица;

· Безработни или неактивни лица с увреждания;

· Безработни лица на възраст над 54 г.;

· Безработни младежи до 29 г. вкл.

Начин на кандидатстване:
Проектните предложения по настоящата процедура за предоставяне на безвъзмездна финансова помощ, следва да бъдат подадени само по електронен път с Квалифициран електронен подпис (КЕП) като се използва Информационната система за управление и наблюдение на средствата от ЕС в България (ИСУН 2020) - https://eumis2020.government.bg
Краен срок за получаване на проектни предложения: 14.09.2015 г.  23:59 часа

